Publication: Magyar Közlöny
Issue: MK-2000-120 (Year: 2000, Number: 120)
Era: 1990-2004
Section: 63/1997. (XII. 21.) NM rendelet (a továbbiakban: R.)
Paragraph Index: 248

5. § Az R. 9. §-ának (1) bekezdése helyébe a következő rendelkezés lép: „(1) Járvány idején a városi intézet minden hét utolsó munkanapján faxon vagy elektronikus úton továbbított írásbeli jelentésben tájékoztatja a megyei intézetet a járvány során előfordult megbetegedések számáról, a járvány részleteiről, a fertőző betegség terjedésének módjáról és mértékéről, a megtett intézkedésekről és azok eredményeiről. A járvány lezajlását követően a városi intézet összefoglaló zárójelentést küld a megyei intézetnek, amely azokat összegyűjtve — a személyazonosító adatok feltüntetése nélkül — továbbítja az OEK Járványügyi Osztályának.” 2000/120. szám

Source: https://magyarkozlony.hu/hivatalos-lapok/8e41ec5a7bb11dada3e56822afc2e316657de16f/dokumentumok/4b1efe2c43681df7cd257138c83ffbc0c1ffedb6/letoltes